Ugandi lavamaa

Ugandi lavamaa ehk Kagu-Eesti lavamaa on Eesti maastikurajoon. Selle pindala on 2630 km2 ning üle kümnendiku (11,3%  Ivar Arold. Eesti maastikud. Tartu Ülikooli Kirjastus, 2005 ) sellest on soostunud. Ugandi lavamaa piirneb idas Peipsiga, läänes Võrtsjärve idakaldaga. 

Üldreljeefilt on lavamaa tasane. Üks esilekerkivaimaid vorme on Emajõe ürgorg. Lavamaa servaaladel leidub ka oose, voore, mõhnastikke. 

Ugandi lavamaal paikneb neli linna, neist suurim on Tartu, teised Kallaste, Põlva ja Elva. 

Lavamaa territooriumile jääb mitu suhteliselt väikest kaitseala, neist tähtsaimad on Ahja jõe ürgoru looduskaitseala ja Elva-Vitipalu looduskaitseala. 

Vaata ka
Kagu-Eesti

 Viited 

Kategooria:Eesti maastikud